Hatmillió forintot vett fel egy komáromi bankból egy 57 éves férfi csütörtökön délelőtt, majd az összeget egyelő arányban háromfelé osztotta, borítékokba, majd egy irattartóba tette, végül pedig elautózott vele Tatabányára. Az autóból kiszállva ismét egy bank felé indult, ám odaérve észrevette, hogy nincs meg az egyik boríték, ezért azonnal feljelentést tett.

A férfinak óriási szerencséje volt, mert a borítékot közben egy olyan 52 éves tatabányai nő találta meg a bank környékén, aki azonnal elindult a pénzzel a Tatabányai Rendőrkapitányságra, írja a police.hu. A nyomozók a pénzt lefoglalták, és értesítették a tulajdonost a szerencsés megtalálásról.